Janek Õiglane

Janek Õiglane (sündinud 25. aprillil 1994 Rakveres) on eesti kümnevõistleja.

Rakverest pärit Õiglane alustas kooliteed Vändras. Kergejõustikku hakkas sealsamas treenima 2003. aastal Valdur Ojala juhendamisel. 2014. aastal lõpetas ta Audentese Spordigümnaasiumi.

Tippsport
Noorte ja juunioride võistlused
Janek Õiglane on võistelnud odaviskes 2011. aasta noorte maailmameistrivõistlustel (koht 11.) ja Euroopa noorte olümpiafestivalil (koht 7.). Kümnevõistluses saavutas ta juunioride Euroopa meistrivõistlustel 2013. aastal 4. koha ning U23 Euroopa meistrivõistlustel 2015. aastal Tallinnas võitis pronksmedali tulemusega 7945 punkti.Janek Õiglane, tulemused. Eesti spordi biograafiline leksikon. Vaadatud 26. juulil 2022.

Maailma võistlused
Kergejõustiku maailmameistrivõistlustel on Õiglane võistelnud 2015. aastal (19. koht), 2017. aastal (8371 punkti, 4. koht),https://sport.postimees.ee/4207403/blogi-oiglane-vageva-isikliku-rekordiga-mmi-neljas 2019. aastal (8297 punkti, 6. koht)World Athletics Partner. Vaadatud 17. augustil 2022. ja 2022. aastal (katkestas pärast kettaheidet). 

2023. aasta kergejõustiku maailmameistrivõistlustel Budapestis saavutas ta 6. koha isikliku rekordi 8524 punktiga.https://sport.delfi.ee/artikkel/120226706/otseblogi-tilga-jai-mm-il-esimesena-medalita-koik-kolm-eestlast-pustitasid-uued-isiklikud-rekordid

Mitmevõistluse maailmasarjas (IAAF Combined Events Challenge) sai ta 2017. ja 2019. aastal 4. koha.

Pariisi olümpiamängudel (2024. aastal) saavutas ta isikliku rekordiga 8572 punkti 5. koha.

Euroopa võistlused
Euroopa mitmevõistluse karikavõistluste superliigas 2014. aastal tuli Õiglane Eesti koondisega 5. kohale (individuaalselt 15. koht).

Mitmevõistluse võistkondlikel Euroopa meistrivõistlustel 2017. aastal Tallinnas saavutas ta Eesti koondise koosseisus 2. koha ja võitis individuaalselt esikoha 8170 punktiga. 

2019. aasta võistkondlikel meistrivõistlustel võitis Eesti koondise koosseisus kuldmedali (individuaalselt 5. koha), koondisse kuulusid veel Kristella Jurkatamm, Mari Klaup-McColl, Risto Lillemets, Maicel Uibo, Kristjan Rosenberg, Hanna-Mai Vaikla, Grit Šadeiko.

Euroopa meistrivõistlustel saavutas ta 2016. aastal 12. koha 7762 punktiga, 2022. aastal võitis Münchenis pronksmedali tulemusega 8346 punkti.

Eesti võistlused
Janek Õiglane on tulnud 2017. aastal teivashüppes (tulemusega 5.10) ja 2019. aastal kümnevõistluses (8251 punktiga) Eesti meistriks ning 2017. aastal teivashüppes (4.90) sisemeistriks. 

Rekordid
Õiglase isiklik rekord kümnevõistluses on 8572 punkti, saavutatud Pariisis 3. augustil 2024. Selle tulemusega on ta maailma aegade edetabelis 52. kohalDecathlon – men – senior – outdoor. IAAF. Retrieved on 25 January 2014. ja Eesti aegade edetabelis on 5. kohal.Edetabelid – Eesti Kergejõustikuliit

Maailma hooaja edetabelis on ta olnud seitsmevõistluses 2019. aastal 7. ja Euroopa hooaja edetabelis 7. kohal ning kümnevõistluses 2017. aastal 9. (6.), 2019. aastal 11. kohal (7.), 2022. aastal 12. kohal (5.) ja 2023. aastal 10. kohal (5.).

Tema isiklik rekord seitsmevõistluses on 6085 punkti, mille ta püstitas 2019. aasta veebruaris rahvusvahelisel mitmevõistlusel Tallinnas.Janek Õiglane teenis isikliku rekordiga EM-pileti. ERR Sport, 3. veebruar 2019 Eesti kõigi aegade edetabelis on ta selle tulemusega 10. kohal.

 Parim kümnevõistluse punktisumma aastati 
 Tulemus  Koht  Aeg 7815   Tampere  15. juuni 2014 7945   Tallinn  12. juuli 2015 7762   Olympisch Stadion, Amsterdam  7. juuli 2016 8371   Olympic Stadium, London  12. august 2017 8297   Khalifa International Stadium, Doha  4. oktoober 2019 8056   Kadrioru staadion, Tallinn  27. juuni 2021 8405   Tom Black Track at LaPorte Stadium, Knoxville  8. aprill 2022 8524   Nemzeti Atlétikai Központ, Budapest  26. august 2023 8572   Stade de France, Pariis  3. august 2024

 Isiklikud rekordid 
 Välivõistlustel 
 Ala  Tulemus  Aasta Koht 100 m jooks 10,89  2022  Knoxville, USA Kaugushüpe7.47  2023  Budapest, Ungari Kuulitõuge15.38  2019  Rakvere, Eesti Kõrgushüpe 2.05   2017  London, Suurbritannia 400 m jooks 48.02 2024  Pariis, Prantsusmaa 110 m tõkkejooks 14,33  2022  Knoxville, USA Kettaheide45.94   2021  Tallinn, Eesti Teivashüpe5.30   2024  Pariis, Prantsusmaa Odavise72.46 2019  Doha, Katar 1500 m jooks 4.23,43  2023  Budapest, Ungari Kümnevõistlus8572 2024  Pariis, Prantsusmaa

Kümnevõistluse isiklik rekord alade kaupa

 Ala  Tulemus Kümnevõistlus8572 100 m jooks 10,89 Kaugushüpe7.25 Kuulitõuge14.58 Kõrgushüpe 1.99  400 m jooks 48,02 110 m tõkkejooks 14,45 Kettaheide43.49 Teivashüpe5.30  Odavise71.89 1500 m jooks 4.25,59

 Sisevõistlustel 

 Ala  Tulemus  Aeg Koht 60 m jooks 7,07  2019  Tallinn, Eesti 1000 m jooks 2.44,37  2016  Tallinn, Eesti 60 m tõkkejooks 8,05  2022  Tallinn, Eesti Kõrgushüpe2.02   2016  Tallinn, Eesti Teivashüpe5.19   2019  Tallinn, Eesti Kaugushüpe7.34   2019  Tallinn, EestiKuulitõuge15.50   2019  Glasgow, SuurbritanniaSeitsmevõistlus6085   2019  Tallinn, Eesti

Treener
Kuni 2018. aastani oli Janek Õiglase treener Sven Andresoo, 2018. aasta lõpust treenis ta Andrei Nazarovi käe all.Ahto Jakson Paranenud Janek Õiglane igatseb võistelda ja tahab EMile jõuda. Jooksja.ee, 24. jaanuar 2019.
2020. aastast õppis ja treenis ta Ameerika Ühendriikides Georgia osariigis, kus tema treener oli Petros Kyprianou.Õiglane kolib USA-sse: Kyprianou on sümpaatne ja väga tark treener ERR Sport, 25. juuni 2020 Aastatel 2021–2023 oli tema treener James Thomas, 2024. aastast on ta treener Ryan Baily.Rasmus Voolaid. 
Õiglase uus treener on rohkem moraalne tugi: Janek vajab kedagi, kellega ideid põrgatada Õhtuleht Sport, 01.08.2024.

Tunnustus
2017 – aasta meeskergejõustiklane
2022 – Tallinna aasta meessportlane
2022 – aasta meessportlane"Janek Õiglane nimetati esimest korda aasta meessportlaseks" ERR Sport, 30. detsember 2022.

Isiklikku
Janek Õiglane on 2022. aastast abielus ameeriklanna Kendraga,Janek Õiglane ja tema ameeriklannast kallim sõudsid abieluranda. Õhtuleht, 25.06.2022. kellega tal on 2025. aastal sündinud poeg Theo.

 Viited 

 Välislingid 



 Janek Õiglane: sport on minu jaoks nii hobi, töö kui armastus. 11. märts 2020.
 Janek Õiglane püstitas kümnevõistluses uue isikliku rekordi. Eesti Kergejõustiku Liit 9. aprill 2022.
 Õiglase treener: muljet avaldav, mis Janekil õnnestus korda saata. Postimees Sport, 26. august 2023.

Kategooria:Eesti kümnevõistlejad
Kategooria:Rakverest pärit sportlased
Kategooria:Sündinud 1994